Diari Oficial de la Generalitat Valenciana


Sumari del DOGV 8094, del 28-07-2017 (2017/6149)

Informació pública del Pla especial dotació infraestructura per a EDAR en urbanització Castalla Internacional. Expedient número 1886/2016 .
-------------------------------------------------------------------------------------------------------------------------------------------

### Dades del document

Número de DOGV
:   8094

Data del DOGV
:   28-07-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/6149


Data del document
:   05-07-2017

Organisme emissor
:   Ajuntament de Castalla

Tipus de document
:   Anunci

Descriptors 

:   * Castalla
    * pla d'urbanisme
    * administració local

Informació pública del Pla especial dotació infraestructura per a EDAR en urbanització Castalla Internacional. Expedient número 1886/2016 . [2017/6149]  
De conformitat amb l'article 57.1.a de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, mitjançant acord del Ple de data 29 de març de 2017, s'ha resolt sotmetre a informació pública la modificació puntual del PGOU de Castalla per a canvi d'ús del sòl en part de parcel·la 21 del polígon 12 de l'actual no urbanitzable d'especial protecció agrícola a sòl dotacional d'infraestructures. L'esmentat acord diu literalment el següent:  
  
«Amparo Palomares Pérez, secretària en funcions de l'Ajuntament de la ciutat de Castalla (Alacant), certifique:   
Que el Ple de l'Ajuntament, en sessió ordinària celebrada el dia 29 de març de 2017, va adoptar el següent acord que literalment es transcriu:  
8é. Aprovació, si escau, de la proposta d'informació pública tramitació pla especial dotació infraestructura per a EDAR en urbanització Castalla Internacional. Exp. 1886/2016  
Per la secretària en funcions es dóna compte del dictamen de la Comissió Informativa d'Urbanisme. A continuació, no havent sigut suscitat debat, es procedeix a la votació del dictamen presentat sent aprovat per unanimitat dels 17 membres que, de dret, integren la corporació, (5 vots a favor del grup municipal de Ciutadans-Partit de la Ciutadania -C's-, 4 vots a favor del grup municipal del Partit Popular -PP-, 4 vots a favor del grup municipal del Partit Socialista Obrer Espanyol -PSOE-, 3 vots a favor del grup municipal Compromís per Castalla -Compromís- i 1 vot a favor del grup municipal d'Esquerra Unida del País Valencià-Esquerra Republicana País Valencià: Acord Ciutadà -EUPV-ERPV:AC), en els següents termes:  
  
El Pla especial assenyalat pretén la definició d'un nou equipament dotacional dins de la xarxa primària de l'ordenació estructural del Pla general d'ordenació urbana de 8 de novembre de 2002. Abasta part de la parcel·la 21, polígon 12 (El Forcall), situada pròxima als sectors de Los Campellos 1 i Los Campellos 2, junt amb el límit oriental d'aquests. Aquesta parcel·la es troba classificada com a sòl no urbanitzable d'especial protecció agrícola i es pretén incloure-la dins de la xarxa primària d'equipaments dotacionals, amb ús D'infraestructura i serveis urbans (rp-ID).  
La motivació és el projecte de col·lector de sanejament i estació depuradora d'aigües residuals de la urbanització Castalla Internacional que es preveu implantar en aquesta parcel·la. La urbanització, dividida en dos sectors, Los Campellos 1 i Los Campellos 2, compta amb 600 residents i es va dotar en el seu moment amb una depuradora les característiques i el mal estat de la qual impedeixen aconseguir els paràmetres de qualitat d'abocament a llit públic, per la qual cosa és necessària la construcció d'una nova EDAR. La impossibilitat d'ampliar l'actual planta, així com la limitació que suposa la necessitat de bombament de les aigües residuals des del sector Los Campellos 2, situat en una cota inferior a l'EDAR actual, fan que la nova planta, en la parcel·la triada, siga l'alternativa tant tècnica com a ambiental més favorable.  
S'ha redactat un projecte per part de la Diputació Provincial d'Alacant amb capacitat de tractament estimada a mitjà termini (750 habitants), existint la possibilitat de tractament, d'acord amb l'increment de població que experimente la zona residencial. La parcel·la proposada permet aquesta ampliació.  
En data 30.04.2015, s'ha emés per la Comissió d'Avaluació Ambiental informe ambiental i territorial estratègic favorable en el procediment simplificat d'avaluació ambiental i territorial estratègica del Pla especial dotació d'infraestructura per a EDAR en la urbanització Castalla Internacional, d'acord amb els criteris de l'annex VIII de la LOTUP, per no tindre efectes significatius sobre el medi ambient, corresponent continuar la tramitació d'aquest pla especial conforme a la seua normativa sectorial, amb el compliment de la següent determinació: «Haurà d'elaborar-se un estudi d'integració paisatgística juntament amb el projecte de l'EDAR que haurà de comptar amb informe favorable del Servei d'Infraestructura Verda i Paisatge de la Sotsdirecció General d'Ordenació, Planificació i Actuacions Territorials Estratègiques». Aquest informe apareix publicat en el Diari Oficial de la Generalitat Valenciana núm. 7554 de data 23.06.2015.  
En data 15.07.2016 (núm. 2404) s'ha remés al Servei d'Infraestructura Verda i Paisatge de la Sotsdirecció General d'Ordenació del Territori i Paisatge l'estudi d'integració paisatgística apuntat, així com el projecte de l'EDAR i annex en el qual es modifica el punt d'abocament.  
En data d'entrada 06.03.2017 (núm. 2064) s'ha rebut l'informe requerit en sentit favorable, amb subjecció a condicionants.  
Consta informe tècnic favorable a l'aprovació de l'instrument de planejament suscitat, emés en data 13.03.2017.  
En data 17.03.2017 s'ha emés informe jurídic en el qual s'arreplega la normativa i procediment aplicables.  
En virtut del que es disposa per l'article 21.1.c i f de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP), article 57 de la LOTUP en el qual es regula la tramitació dels plans que no estiguen subjectes al procediment ordinari d'avaluació ambiental i territorial estratègica; article 43 de la LOTUP, en el qual s'arreplega l'objecte dels plans especials; article 22.2.c de la Llei 7/1985, de 2 d'abril, reguladora de les bases del règim local (LRBRL) en el qual s'al·ludeix a la competència del Ple de la corporació per a l'aprovació inicial del planejament general i l'aprovació que pose fi a la tramitació municipal dels plans i altres instruments d'ordenació prevists en la legislació urbanística i el 47.2.ll de la LRBRL, s'acorda:  
Primer. Sotmetre a informació pública durant un període mínim de 45 dies, en els termes legalment establits, el Pla especial dotació infraestructura per a EDAR en urbanització Castalla Internacional, així com sotmetre a participació pública l'estudi d'integració paisatgística elaborat a aquest efecte.  
Segon. Consultar durant el termini d'informació pública als organismes afectats, amb petició dels informes exigibles d'acord amb la legislació sectorial, així com a les entitats subministradores dels serveis públics urbans que puguen resultar afectades.  
Tercer. Habilitar l'alcalde president perquè realitze les actuacions necessàries amb la finalitat de donar compliment al present acord.»  
  
  
Cosa que se sotmet a informació pública durant un període de 45 dies, en compliment del que es disposa per l'article 57.1.a de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, podent consultar el document en qüestió en les dependències municipals, en horari de 09.00 a 14.00 hores, de dilluns a divendres, i en l'adreça web http://www.castalla.org/servicios/urbanismo/modificaciones-del-planeamiento-urbanistico/.  
  
Castalla, 5 de juliol de 2017.- L'alcalde president: Antonio Bernabeu Bernabeu.